Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1724

c) az Engedélyes kivizsgálásától független helyszíni hatósági vizsgálat keretében vizsgálja és értékeli. 2.254. A Hatóság az eseménykivizsgálása során kiemelt figyelmet fordít a személyi hibás eseményekre, különös tekintettel azokra, amelyek az üzemeltetés feltételeit és korlátjait érintik, valamint szervezeti és vezetési folyamatok hiányosságaira utalnak. 2.255. A Hatóság a helyszíni vizsgálatot megelõzõen levélben tájékoztatja az Engedélyest a helyszíni kivizsgálásról. A helyszíni kivizsgálás során a Hatóság az érintett személyeket, azok vezetõit kikérdezheti, helyszíni szemlét tarthat és az esemény lefolyásának rekonstrukcióját rendelheti el. 2.256. A kivizsgálás során az Engedélyesnek biztosítani kell a megfelelõ feltételeket, körülményeket a hatósági kivizsgálás lefolytatásához. Ennek érdekében az Engedélyesnek az eseménnyel kapcsolatos, általa ismert tényeket a Hatósággal közölnie kell, a bizonyítékokat – amennyiben ésszerûen megoldható és szükséges – át kell adnia a Hatóság részére. 2.257. A helyszíni hatósági vizsgálatot úgy kell végezni, hogy az Engedélyes rendeltetésszerû tevékenységét lehetõleg ne akadályozza. 2.258. A helyszíni kivizsgálásról, az átvett dokumentumokról és egyéb tárgyi bizonyítékról jegyzõkönyvet kell felvenni. 2.259. A kivizsgálás lezárásáról és eredményérõl a Hatóság írásban tájékoztatja az Engedélyest. 2.260. A hatósági kivizsgálás eredménye alapján szükséges intézkedéseket a Hatóság határozatban közli az Engedélyessel. Hatósági intézkedést kell kezdeményeznie a hasonló jellegû, vagy nem teljesen azonos jegyeket mutató, de súlyosabb következményekkel járó események bekövetkezésének megelõzése érdekében. 2.261. Az Engedélyes a Hatósággal közösen kiválasztott eseményekrõl egyeztetett formában, tartalommal és nyelven jelentéseket készít a nemzetközi hatósági információcsere elõsegítése érdekében. A Hatóság a nemzetközi fórumokon kapott információról tájékoztatja az Engedélyest, elõsegítve a külsõ tapasztalatok hasznosítását. 2.3.4. Riasztás és tájékoztatás nukleáris veszélyhelyzetben, a telephelyet érintõ természeti és ipari katasztrófa esetén 2.262. Nukleáris veszélyhelyzet kialakulása, természeti vagy ipari katasztrófa bekövetkezése után 15 percen belül el kell végezni a veszélyhelyzeti osztály megállapítását. A veszélyhelyzet bekövetkezése után 30 percen belül riasztani kell az országos nukleárisbaleset-elhárítási rendszer érintett szerveit. A riasztást telefonon keresztül, szabályozott módon és tartalommal kell elvégezni. A riasztást a veszélyhelyzeti osztály megállapítása után legkésõbb 60 percen belül faxüzenetben kell megerõsíteni. A faxüzenetnek a megerõsítésen túl tartalmaznia kell a veszélyhelyzet körülményeirõl rendelkezésre álló információt is. 2.263. Nukleáris veszélyhelyzet kialakulása esetén a riasztási feladatok elvégzése után rendszeres tájékoztatást kell adni az országos nukleárisbaleset-elhárítási rendszer kijelölt intézményei számára. A helyzetismertetõ és technológiai tájékoztató jelentéseket a veszélyhelyzeti eseményekhez igazodva legalább 1,5–2 óránként kell továbbítani, illetve bármely más módon tájékoztatást adni, amely egyenértékûen biztosítja a veszélyhelyzet nukleáris és radiológiai független értékeléséhez és a szükséges telephelyen kívüli óvintézkedések megalapozásához szükséges információkat. 2.4. KÜLSÕ SZAKÉRTÕ VAGY SZERVEZET BEVONÁSA A HATÓSÁGI TEVÉKENYSÉGBE 2.264. Ellenõrzést, dokumentáció felülvizsgálatot és azok során tapasztaltak értékelését a Hatóság részére – a Hatóság írásbeli megbízása alapján – külsõ szakértõ vagy szervezet is végezhet. A szakértõ vagy szakértõ szervezet megállapításairól és értékelésérõl szakvéleményt készít. 2.265. A Hatóság számára a 2.264. pont szerint tevékenységet végzõ szakértõ vagy szervezet esetében az alábbi követelmények teljesülése szükséges:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes